*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_.\_\_\_.§)

**Grozījumi Ministru kabineta 2005.gada 29.marta noteikumos Nr.207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”**

Izdoti saskaņā ar

likuma “Par reglamentētajām profesijām un

profesionālās kvalifikācijas atzīšanu”

36. panta 5. punktu un 54. panta pirmo daļu

Izdarīt Ministru kabineta 2005.gada 29.marta noteikumos Nr.207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (Latvijas Vēstnesis, 2005, 52.nr.; 2007, 158.nr.; 2008, 183.nr.; 2014, 119.nr.) šādus grozījumus:

1. Izteikt noteikumu 8.10.apakšpunktu šādā redakcijā:

“8.10. Itālijas Republikā — no 1976.gada 20.decembra, izņemot profesionālo kvalifikāciju apliecinošos dokumentus, kuru apliecinātā izglītība neatbilst Latvijas Republikas normatīvajos aktos noteiktajām izglītības programmu minimālajām prasībām ārsta profesionālās kvalifikācijas iegūšanai, ja tie izsniegti personām, kas Itālijas Republikā medicīnas speciālista apmācību ir uzsākušas laikposmā pēc 1983.gada 31.decembra un pirms 1991.gada 1.janvāra;”

2. Papildināt noteikumus ar 13.1 punktu šādā redakcijā:

„13.1 Šo noteikumu 3.pielikumā minētajiem ārstu kvalifikācijas dokumentiem, kas apliecina Itālijas Republikā piešķirtas specializētā ārsta kvalifikācijas šo noteikumu 1.pielikumā minētajās pamatspecialitātēs, apakšspecialitātēs un papildspecialitātēs personām, kas Itālijas Republikā medicīnas speciālista apmācību ir sākušas laikposmā pēc 1983.gada 31.decembra un pirms 1991.gada 1.janvāra, piemēro speciālo profesionālās kvalifikācijas atzīšanas sistēmu arī tajos gadījumos, ja to apliecinātā izglītība neatbilst Latvijas Republikas normatīvajos aktos noteiktajām izglītības programmu minimālajām prasībām ārsta kvalifikācijas iegūšanai, ja tiem pievienots Itālijas Republikas kompetentās institūcijas izsniegts dokuments, kas apliecina, ka to saņēmusī persona ir pēdējos desmit gados pirms attiecīgā dokumenta izsniegšanas vismaz septiņus gadus pēc kārtas Itālijas Republikā ir veikusi specializētā ārsta darbību tajā pašā pamatspecialitātē, apakšspecialitātē vai papildspecialitātē.”

3. Papildināt informatīvo atsauci uz Eiropas Savienības direktīvām ar 7.punktu šādā redakcijā:

“7) Eiropas Parlamenta un Padomes 2013.gada 20.novembra Direktīvas 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ).”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs K.Šadurskis

Vizē:

Valsts sekretāra vietnieks -

Nodrošinājuma un finanšu departamenta direktors,

valsts sekretāra pienākumu izpildītājs E.Martinsons

29.03.2016 11:00

335

I.Stūre, 67047899

Inese.Sture@izm.gov.lv